**A tápanyag-gazdálkodási gyakorlat elemzése a 2014. évi Kukorica Termésverseny versenyterületein**

A 2014. évi termésverseny parcelláira vonatkozóan 56 esetben érkezett olyan teljes technológiai adatsor, hogy annak alapján értékelhető a területen alkalmazott tápanyag-gazdálkodási gyakorlat. Ez alapján elemzi az 1. és 2. táblázat a versenyzők nitrogén-, foszfor- és kálium utánpótlási gyakorlatát.

. táblázat: A versenyterületek N-utánpótlási gyakorlatának értékelése.

|  |  |  |  |
| --- | --- | --- | --- |
|  | **Nitrogén –** **vetés előtt** | **Nitrogén - sorközműveléskor** | **Nitrogén –****komplex műtrágya formájában** |
| Kijuttatás gyakorisága | 56/56 | 56/36 | 56/48 |
| Átlagos dózis (kg/ha) | 106  | 51,5 | 26 |
| Legalacsonyabb dózis (kg/ha) | 41 | 36 | 12 |
| Legmagasabb dózis (kg/ha) | 167,4 | 111 | 105 |

*\* teljes talajfelületre, vagy vetéssel egy menetben kijuttatva*

A nitrogén-utánpótlási gyakorlat kapcsán megállapítható, hogy 50 olyan esetből, ahol a vetés előtt kijuttatott műtrágya fajtáját is megadták a versenyzők,

* 32 esetben kalcium-ammónium-nitrátot (CAN, =MAS);
* 9 esetben karbamidot;
* 7 esetben folyékony nitrogént;
* 2 esetben pedig ammónium-nitrátot (AN) használtak.

Abban a 36 esetben, ahol sorközműveléskor kiegészítő nitrogén kijuttatást végeztek, az alábbiak szerint alakultak a felhasznált műtrágya féleségek:

* 13 esetben CAN;
* 8 esetben AN;
* 7 esetben folyékony nitrogén;
* 6 esetben karbamid;
* 2 esetben kénes nitrogén.

. táblázat: A versenyterületek P- és K-utánpótlási gyakorlatának értékelése.

|  |  |  |  |  |
| --- | --- | --- | --- | --- |
|  | **Foszfor (P2O5) –****NP** | **Foszfor (P2O5) –****Komplex műtrágya** | **Kálium (K2O) -****kálisó** | **Kálium (K2O) –****Komplex műtrágya** |
| Kijuttatás gyakorisága | 56/13 | 56/47 | 56/17 | 56/47 |
| Átlagos dózis (kg/ha) | 54 | 61 | 96 | 70 |
| Legalacsonyabb dózis (kg/ha) | 30 | 27 | 48 | 10 |
| Legmagasabb dózis (kg/ha) | 96 | 105 | 150 | 105 |

Fenti táblázatban a vetés előtt (ősszel, ill. tavasszal a teljes talajfelszínre) és vetéssel egy menetben kijuttatott foszfor- és kálium hatóanyagok szerepelnek. Erre a célra a következő műtrágya formákat alkalmazták a versenyzők: NP, PK, K (kálisó), NPK. Látszik, hogy részben átfedés van az NP, ill. kálisó és NPK formájában történő kijuttatás mellett, ami azt mutatja, hogy a versenyzők egy része mindkét jellegű műtrágya formájában végzett tápanyag-utánpótlást. Ilyenkor a komplex műtrágyák jellemzően vetéssel egy menetben kerültek felhasználásra. Ebből fakad a minimum és maximum értékek közötti igen széles intervallum is a komplex műtrágyák esetében: vannak, akik nagy tápelem mennyiséget juttattak ki ilyen formában és olyanak is, akik starterként használták ezeket a műtrágyákat.

Emellett 31 esetben juttattak ki mikrogranulált foszfor starter műtrágyát. Levéltrágya kijuttatásra 29 esetben került sor, ezek között meghatározóak a cink-tartalmú készítmények.

Összegezve megállapítható, hogy a Termésverseny résztvevői mind a műtrágya szint (65-70 kg/ha N!), mind pedig a kijuttatási gyakoriság tekintetében meghaladják az országos átlagot, ami ugyanúgy igaz a terméseredményeikre!